**SLOVENŠČINA**

**Ponedeljek, 4. 5. 2020**

1. in 2. ura

Dobro jutro. Kako ste se imeli med počitnicami? Upam, da ste počeli kaj razgibalnega in zanimivega. Škoda, da ne morete pripovedovati o svojih doživetjih. Pa drugič, ne pozabite vsega, da boste poročali, ko se vidimo.

Pa začnimo.

Odprite učbenik na strani 87, 88 Pripoved o dogodku. 3x preberite besedilo in odgovorite na vprašanja v delovnem zvezku na strani 78. Odgovore pišite v zvezek, saj bo v delovnem zvezku premalo prostora. Veliko uspeha vam želim.

**Četrtek, 7. 5. 2020**

Zdravo! Danes bomo malo brali in malo pisali. Pišete v zvezek, ne pozabite na datum.

Najprej preberi vse povedi. Smiselno jih razporedi po vrsti, potem pa prepiši.

Začni s 4. povedjo, katera sledi potem? Navodila ne prepisuj!

1. *Povedi razporedi tako,da boš dobil smiselno pripoved; nato ji določi še naslov in jih prepiši.*
2. Ob vodi sta poiskala prostor, skrit za gostim grmovjem.
3. Ribiški opravi vržeta v vodo in še oblečena odplavata pod vodo na drugi breg.
4. Časa za beg ni več.
5. S prijateljem sta se odpravila na ribolov, čeprav sta vedela, da bi morala kupiti dovolilnico.
6. »Kaj pa, če bo prav današnji dan za naju nesrečen?« je glasno razmišljal drugi.
7. Skriti se nimata kam.
8. Pridno sta namakala trnke.
9. »Ah, saj ne bo nikogar, ki bi naju videl,« je prvi vzpodbujal prijatelja.
10. Nenadoma zaslišita šštrk tkkk in tiho podrsavanje nog.

**petek, 8.5.2020**

Zdravo! Pa je prišel težko pričakovani petek. A ste ga še tako veseli kot včasih?

No, gremo še malo delat.

V zvezek prepišite besede iz tabele, tabele ni potrebno risati. Ne pozabite datuma!

**Navodilo:** Naštej tri stvari, osebe ali živali, ki imajo skupno lastnost, opisano v navodilu. Vmes postavi vejice. Oglej si prvi primer.

|  |  |
| --- | --- |
| 1. so oglate | Miza, hiša, kocka  |
| 2. so velike |  |
| 3. so oranžne |  |
| 4. imajo štiri noge  |  |
| 5. jih najdemo v vodi |  |
| 6. so sladke |  |
| 7. prijetno dišijo |  |
| 8. so svetle |  |

Ko boš končal, pritisni spodnji link in naredi vaje.

<https://uciteljska.net/kvizi/HotPot/Maratonec/Maratonec.htm>

Pa lep vikend vam želim.